钦定古今图书集成/明伦汇编/氏族典/第185卷 > 《廖用贤尚友录》 > 萧锵
## 钦定古今图书集成/明伦汇编/氏族典/第185卷 > 《廖用贤尚友录》 > 萧锵

按《南齐书鄱阳王锵传》，“鄱阳王锵，字宣韶，太祖第七
子也。建元四年，世祖即位，以锵为使持节督雍梁南
北秦四州郢州之竟陵司州之随郡军事、北中郎将、
宁蛮校尉、雍州刺史。永明二年进号征卤将军。四年
为左卫将军，迁侍中，领步兵校尉。七年转征卤将军
丹阳尹，寻加散骑常侍，进号抚军，出为江州刺史。九”
年，加使持节、督江州诸军事、安南将军。十一年，为领
军。锵和悌美令，有宠于世祖，在官理事无壅，当时称
之。隆昌元年，转尚书右仆射。俄迁侍中、骠骑将军、开
府仪同三司。延兴元年，进位司徒。高宗镇东府，权势
稍异。锵每往，高宗常屣履至车迎锵，语及家国，言泪
俱下，锵以此推信之。而宫台内皆属意于锵，劝锵入
宫发兵辅政。制局监谢粲说锵，“锵虑事难捷，意甚犹
豫。”马队主刘巨诣锵请立事，锵命驾将入，复回还内，
与母陆太妃别，日暮不成行。数日，高宗遣二千人围
锵宅，害锵，谢粲等皆见杀。锵时年二十六。